Diari Oficial de la Generalitat Valenciana


Sumari del DOGV 5490, del 16-04-2007 (2007/4485)

Convocatòria d'ajudes a les entitats locals per als servicis de suport a l'immigrant en l'exercici 2007.
--------------------------------------------------------------------------------------------------------

### Dades del document

Número de DOGV
:   5490

Data del DOGV
:   16-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4485


Data del document
:   15-02-2007

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * suport econòmic
    * ajuda social
    * integració dels migrants
    * administració local
    * ajuda pública

La Federació Valenciana de Municipis i Províncies té, entre els seus fins, promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
Les entitats locals són competents en la prestació de servicis socials, d'acord amb el que disposa l'article 25.2.k de la Llei 7/1985, de 2 d'abril, Reguladora de les Bases de Règim Local.
La Llei 5/1997, de 25 de juny, per la qual es regula el sistema de servicis socials a la Comunitat Valenciana, disposa en l'article 5, que l'administració de la Generalitat, a través de la conselleria competent coordinarà les actuacions de les distintes administracions i de la iniciativa privada que desenvolupen funcions d'interés social propiciant quants conveni de col·laboració siguen convenients per al compliment adequat dels objectius legalment previstos.
El passat dia 29 de desembre de 2006 es va firmar el conveni de col·laboració entre la Conselleria de Benestar Social i la Federació Valenciana de Municipis i Províncies per al finançament dels gastos corrents i gastos d'inversió destinats als servicis de suport a l'immigrant en l'exercici 2007, amb una dotació pressupostària per a gastos corrents de 126.900 euros, i per al finançament de gastos d'inversió de 190.550 euros ambdós partides a càrrec del programa pressupostari 313.50, Integració a la Immigració.
En virtut del qual es convoquen les següents ajudes econòmiques que s'expressen a continuació.
Bases de la convocatòria
1. Objecte
Finançar tant els gastos corrents dels servicis de suport a l'immigrant com els d'inversió nova i els de reposició associada al funcionament dels servicis de suport a l'immigrant, durant l'exercici 2007.
Podran ser objecte d'ajuda els gastos realitzats des de l'1 de gener de 2007 fins al 31 de desembre.
2. Beneficiaris
Les entitats locals de la Comunitat Valenciana que formen part de la Federació Valenciana de Municipis i Províncies, que presten servicis de suport a l'immigrant.
3. Criteris per a la concessió d'ajudes
o Que l'entitat local tinga més d'un 5% de la població immigrant empadronada a data 31 de desembre de /2006, en el territori del seu àmbit d'actuació.
o Que l'entitat local dispose de Pla d'Immigració, en el territori del seu àmbit d'actuació.
o Que l'entitat local tinga un servici permanent d'atenció als immigrants (servicis de traducció, orientació, mediació, informació, etc.).
La distribució de les ajudes es realitzarà en funció de l'import que la pròpia entitat local tinga previst destinar en els seus pressupostos a programes de suport i integració dels immigrants.
Amb independència dels criteris anteriorment assenyalats, les ajudes regulades en la present convocatòria podran ser distribuïdes a aquells municipis d'àmbit rural, amb baixa densitat de població, que patisquen un problema acreditat de despoblament i que es comprometen a desenvolupar un itinerari integrat d'inserció social-laboral de famílies immigrants en la localitat.
4. Lloc de presentació de la instància
Les instàncies s'hauran de dirigir a la Federació Valenciana de Municipis i Províncies, a 46962 València, carrer de Guillem de Castro, 46 - 1r. Hauran d'ajustar-se al model que figuren en el document I, i podran presentar-se, amb la documentació complementària, en el Registre General de la FVMP.
5. Termini de presentació d'instàncies
El termini de presentació de sol·licituds acabarà el 7 de setembre de 2007.
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè, en un termini de 10 dies, siguen esmenades amb l'advertència que, si no ho fan així, s'arxivarà l'expedient sense més tràmit.
6. Documentació complementària
La sol·licitud d'ajuda que figura com a document I haurà d'anar acompanyada amb la documentació següent:
o Memòria descriptiva de l'execució dels programes que s'estan realitzant, en la que han de figurar tant la descripció d'estos programes com la seua valoració econòmica, també ha de fer-se constar els immigrants atesos tant per sexe com per nacionalitat.
o Certificat del secretari/secretària de l'entitat local amb el vistiplau del seu president, que complix els criteris que se sol·liciten amb anterioritat, per a la concessió d'estes ajudes (document II) o si és el cas (document II bis).
o Declaració responsable de l'entitat local, acreditant el compliment d'obligacions de reintegrament de subvencions per deutes amb l'administració, d'acord amb l'art. 25 del Reglament de la Llei 38/2003, de 17 de novembre (document III).
En el cas de gastos corrents:
o Certificat del gasto realitzat en el període per l'entitat local, derivat de les actuacions objecte de l'ajuda, subscrit per l'interventor/a de l'entitat local amb el vistiplau del seu president, per a l'acreditació d'estes. (Document IV).
En el cas de gastos d'inversió:
o Factures originals o còpies compulsades de les factures derivades de les inversions noves o de reposició associada al funcionament dels servicis de suport a l'immigrant, expedides d'acord amb el que establix la normativa vigent i, en concret en el Reial Decret 1496/2003 de 28 de novembre, pel que s'aprova el reglament pel qual es regulen les obligacions de facturació, i es modifica el reglament de l'impost sobre el valor afegit, per a la seua acreditació.
o En el cas que els gastos d'inversió siguen conseqüència de la realització d'obres, el seu pagament s'efectuarà d'acord amb el que establix l'article 47 bis 1.d) del Text Refós de la Llei d'Hisenda Pública de la Generalitat, contra certificació de l'obra expedida de tècnic competent.
o Certificat del gasto realitzat en període per l'entitat local, derivat de les actuacions objecte de l'ajuda subscrit per l'interventor/a de l'entitat local i amb el vistiplau del seu president, per a la seua acreditació. (Document V).
7. Resolució de sol·licituds
La distribució de l'ajuda a les entitats locals es realitzarà en atenció a les sol·licituds rebudes en aplicació dels criteris de selecció i distribució establits.
El secretari general tècnic de la Federació Valenciana de Municipis i Províncies atenent les sol·licituds presentades, elevarà la proposta al president de la Federació Valenciana de Municipis i Províncies, el qual resoldrà la concessió i la quantitat de la subvenció.
8. Obligacions de les entitats locals beneficiàries
1. Realitzar les accions que fonamenten la concessió de l'ajuda.
2. Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat Valenciana, a través de les Conselleria de Benestar Social.
3. Comunicar a la FVMP l'obtenció de subvencions o ajudes per a la mateixa finalitat procedent de qualsevol administració o ens públics o privats.
4. El sotmetiment a les actuacions de control financer que corresponen a la Intervenció General de la Generalitat Valenciana en relació amb la subvenció concedida.
València, 15 de febrer de 2007.- El president: Miguel Ortiz Zaragoza.DOCUMENT II
(Nom) ..., secretari/secretària de l'Ajuntament de ...
CERTIFIQUE: Que este municipi reunix els requisits exigits per la Federació Valenciana de Municipis i províncies en matèria d'immigració, segons la convocatòria d'ajudes a les entitats locals per als servicis de suport a l'immigrant, a saber:
o Que el municipi té més d'un 5% de la població immigrant empadronada a data 31/12/2006, en el territori del seu àmbit d'actuació.
o Que el municipi disposa de Pla d'Immigració, en el territori del seu àmbit d'actuació.
o Que el municipi té un servici permanent d'atenció als immigrants (servicis de traducció, orientació, mediació, informació, etc.).
L'alcalde/ssa L'/la interventor/a o
El secretari/la secretària
(Firma i segell) (Firma i segell)
DOCUMENT II BIS
(Nom) ..., secretari/secretària de l'Ajuntament de ...
CERTIFIQUE: Que este municipi reunix els requisits exigits per la Federació Valenciana de Municipis i Províncies en matèria d'immigració, segons la convocatòria d'ajudes a les entitats locals per als servicis de suport a l'immigrant, a saber:
o Que este municipi és d'àmbit rural, i com té una baixa densitat de població, patix un problema acreditat de despoblament (segons les dades que s'especifiquen a continuació). Pel que ens comprometem a desenvolupar un itinerari integrat d'inserció social-laboral de famílies immigrants en esta localitat.
o Població censada a 31.12.2006 ...
o Població censada a 31.12.2000 ...
L'alcalde/ssa L'/la interventor/a o
El secretari/la secretària
(Firma i segell) (Firma i segell)
DOCUMENT III
(Nom) ..., alcalde/ssa-president/a de l'Ajuntament de .. fent ús de les seues atribucions,
Declara davall la seua responsabilitat
Que en virtut del que establixen les bases de la convocatòria d'ajudes a les entitats locals per als servicis de suport a l'immigrant en l'exercici 2007, l'Ajuntament no té pendent el pagament d'obligacions per reintegrament de subvencions per deutes amb l'administració.
I perquè conste i produïsca els efectes oportuns, es firma la present ..., ... de - de 2007
L'alcalde/ssa Ajuntament
Firma segell
DOCUMENT IV
(Nom) ... interventor/a (o secretari/secretària interventor/a) de l'Ajuntament de ..
CERTIFIQUE:
Que els gastos corrents que s'han realitzat en este municipi a fi de la present subvenció en l'exercici 2007 han ascendit a la quantitat de ... euros.
I perquè així conste a l'efecte de sol·licitar l'ajuda per a gastos corrents en matèria d'immigració, estenc el present certificat als efectes oportuns, amb el vistiplau de l'alcalde/ssa, ..., ... de .... de 2007.
L'alcalde/ssa L'/la interventor/a o
El secretari/la secretària
(Firma i segell) (Firma i segell)
DOCUMENT V
(Nom) ... interventor/a (o secretari/secretària interventor/a) de l'Ajuntament de ...
CERTIFIQUE:
Que els gastos d'inversió que s'han realitzat en este municipi a fi de la present subvenció en l'exercici 2007 han ascendit a la quantitat de ... euros
I perquè així conste a l'efecte de sol·licitar l'ajuda per a gastos d'inversió en matèria d'immigració, estenc el present certificat als efectes oportuns, amb el vistiplau de l'alcalde/ssa, ..., ... de ... de 2007.
L'alcalde/ssa L'/la interventor/a o
El secretari/la secretària
(Firma i segell) (Firma i segell)